July 2018 - Harvester
Die Here is besig om 'grond' te gebruik om ons oë oop te maak in SA. Nog nooit het ons oor enige saak so baie gepraat en geredeneer, as tans oor die Grond Kwessie nie.
"Nadat Hy dit gesê het, spoeg Hy op die grond en maak met die spoeg 'n bietjie klei aan. Toe smeer Hy die klei aan die man se oë en sê vir hom: "Gaan was jou in die Siloambad." Siloam beteken die een wat gestuur is." (Joh 9:4-21)
Ons verlossing gaan daarin lê dat ons nie onsself as grondeienaars sien nie, maar gestuurdes. President Cyril Ramaphosa se woorde "stuur my" is dalk meer profeties en rigtinggewend as wat ons dink.
Daar is 'n spreekwoord in Swahili wat sê: "Wanneer twee bulle baklei, is dit die gras wat daaronder ly." Dit is algemeen bekend dat Sosialiste/Kommuniste nie werklik omgee vir arm mense nie, hulle is net in wese woedend teenoor rykes.Suiwer Kapitalisme verryk die individu ten koste van die geheel. Ons land is verdeeld tussen die wat veg om hulle rykdom te behou, die ekonomie in stand te hou, terwyl ander uitroep vir verlossing van 'n geskiedenis van uitsluiting, marginalisering en die sinkgat van armoede.
Die beste oplossing vir grondhervorming is nie "die beste plan" nie, maar is een waar swart en wit bymekaar kan kom met vergifnis en dienende harte om saam die oplossings te vind.
Wanneer ons hande vat, kan niemand vingers wys nie. Ons verskeie kulture is baie meer geïntegreerd as wat ons dink. Swart en bruin ma's het baie wit kinders help grootmaak. Ons genetiese poel is so vermeng dat baie min Suid-Afrikaners daarop kan aanspraak maak dat hulle 'n suiwer wit of swart ras is. Ons tale is deurweef met stukkies en brokkies van die ander.Ons oorspronklike inheemse kulture is verlore en word nog net in museums bewaar. Ons almal gaan elke dag winkel toe en ons koop dieselfde produkte. Ons is almal Suid-Afrikaners, inheems, uniek, 'n diverse Nasie met 'n spesiale boodskap van vrede en harmonie.
Ons almal soek mens-waardigheid, sosiale regverdigheid en waarheid. Ons land gaan gebuk en is besig om te sneuwel onder landswye korrupsie, leuens en bedrog van beide die regering en privaat-sektor leierskap. Ons verklaar dit is genoeg!
'n Nuwe maatskaplike verbintenis (Social Covenant) moet gesluit word tussen die mense, die privaat en die staatsektor sodat die lewensomstandighede van alle Suid-Afrikaners verbeter kan word. Hierdie verbond kan net in die lokale gemeenskap op grondvlak geskep word waar leiers en mense nie meer oor mekaar praat nie maar met mekaar. Om die Konstitusie te verander of nie, beleide te skryf, en druk op die regering toe te pas gaan nie harte verander nie. Ons benodig 'n wesenlike harts-verandering waar boere en werkers, en gemeenskappe hulle harte na mekaar draai, en saam begin oplossings soek. Hou op protesteer en baklei, en begin innoveer, skep en bou aan 'n nuwe toekoms, waar armoede aangespreek word, en burgers in vrede met mekaar saamwoon.
Die enigste manier waarop hierdie LAND gaan oorleef, is om inklusief te dink, te praat, en te doen, om nie meer van hulle te praat nie, maar van ons.
Ons almal hunker na waardigheid, regverdigheid en vrede. Daar is geen waardigheid in korrupsie, bedrog, diefstal, leuens en oneerlikheid nie. Ware waardigheid is wanneer ons bou aan 'n beter toekoms vir almal, ook ons kinders. Daar is geen regverdigheid as net een groepering wen nie, en daar is geen vrede as ons nie almal deel is van die oplossing nie.
Ons kan 'n nuwe nasie word deur saam te werk, saam te bou en saam te regeer. As Rwanda na die ergste volksmoord in menseheugenis as 'n nasie kan opstaan deur saam te werk, hande te vat, korrupsie uit te wis en geregtigheid na te streef, kan ons verseker ook.
Ons demokrasie is in sy onstuimige tienerjare. As ons egter by die waardes hou wat ons voorgeslagte en verskeie leiers, asook Madiba nagestreef het, sal ons ontwikkel tot 'n volwasse, jong verenigde nasie wat die wêreld in die oë kan kyk.
Mag die leuse "Eendrag Maak Mag" nuwe definisie kry vir alle Suid Afrikaners.
Vrede gaan egter nie maklik kom nie! Ons sal almal moet hard werk en bid daarvoor, met alle erns, geduld en deursettingsvermoë."Ek het een groot vrees in my hart, die dag wanneer witmense hulle tot liefde gewend het, sal uitvind dat swartmense hulle gedraai het om te haat."
Here stuur my! 'n kampvegter vir Vrede!
Gideon Basson, tydens 'n mannegebed byeenkoms in Citrusdal, 25 Julie 2018.
George Orwell, The road to wigan pier, 1937 (Chap 11) Mentioned in chapter 1 of Jordon P Peterson, Maps of meaning, the architecture of believe
Thomas Piketty, Capital in the Twenty-First Century, Harvard University Press, 2013
Dr Arno van Niekerk, Facebook Post. Facebook post. 4 Julie 2018
Elizabeth A Eldredge, Fred Mouton. Slavery in South Africa captive Labor on the Dutch Frontier, Pg 141994.
Arno van Niekerk. Genoeg. Hoekom is ons hier. 2015
New Nation, Landbou Thinktank Consensus. 21 Julie 2018, Bloemfontein
Read Full Transcript of Barack Obama's South Africa Speech | Time.pdf Madiba's 100 year Celebrations July 17, 2018
Stephen Kinzer, A Thousand Hills: Rwanda's Rebirth and the Man Who Dreamed It
Alan Paton, Cry, The Beloved Country
Tags debat, grond hervorming, oplossings, pro-aktief, sonder vergoeding, Versoening, Vrede
Tags oorgawe, selfdood, selfverloëning
Die kwaliteit van jou verborge lewe, bepaal jou publieke lewe.
77391653 - iceberg floating on sea - appearance and global warming concept
Die gedagte van 'n lewe van verborgenheid, druis lynryg teen die kultuur en sosiale tendense van ons tyd. Mense wil juis gesien word, ge'like' word, 'celebrities' wees. Die strewe om minder privaat te wees, en meer openlik te wees is 'n goeie kant van wat op sosiale media gebeur. Maar die gehalte, en diepte, en waarde van dit wat jy uitgee, word bepaal deur wat in jou hart aangaan, die orde in jou binne wêreld.
'n Ysberg is 'n groot stukkie varswater-ys wat van 'n gletser afbreek en vrylik in oop water dryf. Ongeveer 90% van 'n ysberg is onder die oppervlak van die water. So word die sigbare 10% van ons lewe bepaal deur die 90% dinge wat ons doen, wat mense nooit sien nie. Dis hoeveelheid vet wat sigbaar om ons heupe begin sit, word bepaal deur wat ons eet. 😉 Ons oefen program. Ons hoeveelheid TV tyd. is alles bepalend tot of ons gewig optel, en gesond leef. Net so in die gees. Die kwaliteit van ons gebedstyd, tyd in die Woord, intimiteit met die Heilige Gees bepaal of ons geestelike gesag en outoriteit het.
Die kwaliteit van ons karakter word bepaal deur die kwaliteit van ons verborge lewe – die lewe wat ander mense nie sien nie.
Josef is in gevangenskap voorberei om 'n groot leier te word, hy het as 'n slaaf gewerk en is uiteindelik in die tronk gegooi. Moses het 'n groot leier geword nadat hy 40 jaar lank in die woestyn as 'n skaapwagter gelewe het.
Too many sounds, appointments and conversations. Too much haste, anger and wanting. Too little silence, joy and power. Koos van der Merwe
JESUS HET 'n VERBORGE LEWE GELEI
Jesus het 90% van Sy lewe in verborgenheid geleef.
Volgens die mees onlangse opgrawings in Israel was daar net sowat 50 huise in die dorpie Nasaret. Die gebied was kleiner as 1,6 hektaar. In Johannes 1:47 word gevra: Kan daar uit Nasaret iets goeds wees?
Hy het in Sy pa se skrynwerkerswinkel geleer om werk te voltooi (Mark. 6:3).
Hy het deur Sy lyding gehoorsaamheid geleer (Heb. 5:8).
Maar ons verbly ons ook in swaarkry, want ons weet swaarkry lei tot volharding; volharding lei tot 'n egte geloof en egte geloof lei tot hoop (Rom. 5:3, 4).
Toe Jesus deur satan roem, vernaamheid en bekendheid aangebied is, het Hy dit van die hand gewys (Matt. 4:3-9).
Jesus het mense gewaarsku om stil te bly oor Sy werke: Matteus 9:30; 12:16; Markus 1:44; 3:12; 8:30
Joh. 12:36 Dit het Jesus gespreek en Hy het weggegaan en Hom vir hulle verberg.
Joh. 8:59 Hulle het toe klippe opgetel om Hom te stenig; maar Jesus het stilletjies uit die tempel gegaan en tussen hulle deurgeloop; en so het Hy vertrek.
Joh. 11:54 Daarom het Jesus nie meer in die openbaar onder die Jode gewandel nie, maar daarvandaan weggegaan na die streek naby die woestyn, na 'n stad met die naam van Efraim. En daar het Hy vertoef met Sy dissipels.
Lees in Matteus 6:1-8 wat Jesus self gesê het oor vertoonsug en vertonerigheid voor mense.
Jesus het steeds uit die kollig gebly toe Sy broers voorgestel het dat Hy die fees gebruik sodat skares mense Hom kan raaksien (Joh. 7:3-5).
Van al die soogdiere vat mense se kinders die langste om gereed te wees om die wêreld alleen aan te durf – 18 jaar!
Ons kultuur leer ons dat mense wat eenkant lewens leef iets misloop. Moenie te gou beroemd raak of beroemdheid najaag nie – leer eers hoe groot die mag van tevredenheid en nederigheid is. Ons promiveer geensins isolasie agv vrees, woede, seer, of bitterheid nie. Ons praat hier van gesonde eenkant wees. Dis 'ok' om nie orals deel te wees nie en in alles saam met die stroom te gaan nie.
Waardeer die onbesonge helde in jou lewe:
Elke belangrike en beroemde persoon het die volle ondersteuning van 'n geliefde, 'n ouer, 'n sekretaresse, 'n assistent, 'n afrigter, wat hulle gehelp het om sukses in die lewe te behaal.
DIE WEG VAN DIE KONINKRYK IS VERBORGE
Verder is die koninkryk van die hemele soos 'n skat wat verborge is in die saailand, wat 'n man kry en wegsteek; en uit blydskap daaroor gaan hy en verkoop alles wat hy het, en koop daardie saailand (Matt. 13:44).
Bedink die dinge wat daarbo is, nie wat op die aarde is nie. Want julle het gesterwe, en julle lewe is saam met Christus verborge in God. Wanneer Christus, wat ons lewe is, geopenbaar word, dan sal julle ook saam met Hom in heerlikheid geopenbaar word (Kol 3:2-4).
Moenie goeie werke doen sodat mense dit raaksien nie. Maar jy, as jy liefdadigheid bewys, laat jou linkerhand nie weet wat die regterhand doen nie, sodat jou liefdadigheid in die verborgene kan wees; en jou Vader wat in die verborgene sien, Hy sal jou in die openbaar vergelde (Matt. 6:1-4).
En wanneer jy bid, moet jy nie wees soos die geveinsdes (skynheiliges) nie; want hulle hou daarvan om in die sinagoges en op die hoeke van die strate te staan en bid, om deur mense gesien te word. Voorwaar Ek sê vir julle dat hulle hul loon weg het. Maar jy, wanneer jy bid, gaan in jou binnekamer, sluit jou deur en bid jou Vader wat in die verborgene is; en jou Vader wat in die verborgene sien, sal jou in die openbaar vergelde (Matt. 6:5-6).
Moenie die aandag na jouself, jou geloof of jou vroomheid trek nie. Maar jy, as jy vas, salf jou hoof en was jou gesig, sodat jy nie die mense laat sien dat jy vas nie, maar jou Vader wat in die verborgene is; en jou Vader wat in die verborgene sien, sal jou in die openbaar vergelde (Matt. 6:17-18).
Die Koninkryk se boodskap is die teenoorgestelde van die wêreld se boodskap
– as jy wil lei, dien die mense
– as jy eerste wil wees, gaan staan laaste
– as jy meer hê, gee meer
– as jy beroemd wil wees, verberg jouself
Selfs Jesus se finale oorwinning was in geheimenis gehul – 2½ dae in die graf (Ef 4:8-10).
Dit is die oorwinnings wat ons in ons verborge lewens behaal wat die mate van ons oorwinning in ons openbare lewe bepaal.
Die dinge wat ons in die geheim reg doen, maak ons wat ons is. Dit word INTEGRITEIT genoem.
Die lofprysing wat ons op ons eie, alleen, na God bring, maak Hom blyer. Dit is waar Dawid geleer het om God te loof en te prys – en hy het 'n man na God se hart geword.
Die dinge wat ons in die geheim perfek maak, dra by tot die absolute grootsheid van die finale produk.
Ons oorkom die verborge dinge wat ons in skaamte gedoen het deur dit na die lig te bring.
Mag die Here se teenwoordigheid die alleen tye, eenkant tye, en privaat worsteling tye van ons lewe vul, en ons harte vervul in ons diepste wese.